ढक्कन टूटने से हो रही दुर्घटनाएं
ग्वालियर डीबी स्टार
वार्ड क्रमांक 29 में आने वाली यूनिवर्सिटी रोड हाल ही में बनी है, लेकिन वहां सौगात अपार्टमेंट के पास बने एक चेंबर का ढक्कन आधा टूटा हुआ है। इसके कारण यह ढक्कन अंदर की तरफ धंसक गया है। उस सड़क से निकलने वाले व्यक्ति को वह एकदम दिखाई नहीं देता। इसके चलते अगर कोई दो पहिया वाहन चालक उससे निकलता है, तो वह एकदम झटका खा जाता है। इस दिक्कत के चलते कई बार दोपहिया वाहन चालक गिरकर घायल हो चुके हैं। स्थानीय निवासियों ने इस बारे में नगर निगम के अफसरों को अवगत भी कराया है, लेकिन आज तक उसे न तो ठीक किया गया है और न ही उसे बदला गया है। स्थानीय निवासियों का कहना है कि यहां लगातार दुर्घटना होने के बावजूद नगर निगम के जिम्मेदार अफसर ध्यान नहीं दे रहे हैं। इसके चलते वाहन चालकों और राहगीरों की समस्या जस की तस बनी हुई है।
हम ठीक करा देंगे
अभी मेरे पास इसकी शिकायत नहीं आई है। अगर कोई समस्या की शिकायत हमारे पास आती है, तो हम वहां तुरंत काम करा देते हैं। हम इस ढक्कन को भी ठीक करा देंगे। रामबेटी सिंह, पार्षद वार्ड 29
आप भी बतौर सिटीजन जर्नलिस्ट डीबी स्टार से जुड़ सकते हैं। इसके लिए वॉट्सएप पर Citizen Journalist ग्रुप से 9406577222 पर जुड़ कर खबरें भेज सकते हैं।
DB Star citizen journalism
hin_Deva mai_Deva hin_Deva hin_Deva hin_Deva hin_Deva eng_Latn